صحي على حركتها جنبه فتح عيونه ورجع سكرها من النوم بعد ثواني فتحها بكسل وهو يبتسم بداخله وريحتها تتغلقل بداخل انفاسه ...فتحت عيونها وشافته عندها وجهه جهتها ونايم على ذراعه تحت راسه سحبت عمرها بشويش ورفعت يده الثانيه ودخلت بحضنه وهي تلامس خدها لصدره وتقبله والقصه رجعت لحلقها دفنت وجها اكثر بصدره حست بحركته وصحوته من تنفسه تبيه يسامحها مستحيل تخليه يزعل منها هي حتى وان زعلانه منه ما تقوي على زعله عليها و خايفه على طفلها مستحيل تخلي الزعل بينهم يكبر لو ايه ما صار وتشتت عيالها هي جربت الحياه بين ام واب منفصلين حتى وان كانت مافيها مشاكل وعاشت بحبهم يضل المها ما ينمحي وهي كل مره مع واحد منهم حست بحركته قبلت صدره وهمست بصوت هامس ناعم مع نعومتها وبحة النوم واضحه : اسفه